《和韵问魏石川疾》
宋代·何梦桂

谩道无丹蜕骨凡，绣襦不换嫁时衫。
老天倘未忘周孔，巫鬼何须问抵咸。
身健加餐亲鼎饪，眼明减药认囊椷。
山中吠犬千年杞，采采犹堪餍吻馋。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。